इन दिनों संसद और मीडिया में जवाहरलाल नेहरू विश्वविद्यालय के छात्र नेताओं के विरूद्ध पुलिसिया कार्यवाही और तत्पश्चात का घटनाक्रम छाया हुआ है। शुरूआत में पुलिस और सरकार का फोकस इन छात्र नेताओं के कथित राष्ट्रद्रोही कृत्यों पर था। परंतु केंद्रीय मानव संसाधन विकास मंत्री स्मृति ईरानी ने इस मामले में सरकार के बचाव में जो कुछ कहा, उसने सच को उजागर कर दिया। संसद के दोनों सदनों में ईरानी का उन्मादी और नाटकीय भाषण, मुख्यत दो मुद्दों पर केंद्रित था : हैदराबाद केंद्रीय विश्वविद्यालय में रोहित वेमूला की आत्महत्या और जेएनयू में महिषासुर शहादत दिवस का आयोजन।